Abigail (mam Amasa)

Mae Abigail (Hebraeg: אביגיל) yn gymeriad yn y Beibl Hebraeg / Yr Hen Destament. Hi oedd mam Amasa, cadlywydd pennaf byddin Absalom (2 Samuel 17:25).Jones, John, (Mathetes) (1864); Geiriadur Beiblaidd a Duwinyddol, Abigail tud 22 adalwyd 31 Gorffennaf 2020

Mae 2 Samuel 17:25 yn cyfeirio at Abigail fel chwaer i Serfia, ac felly yn modryb i Joab.II Samuel 17:25 Beibl William Morgan adalwyd 31 Gorffennaf 2020 Yn 1 Cronicl 2: 13–16, cyfeirir at Abigail a Serfia fel chwiorydd i Ddafydd.1 Cronicl 2: 13–16 Beibl William Morgan adalwyd 31 Gorffennaf 2020 Mae Testun Masoretig 2 Samuel 17:25 yn galw Abigail yn ferch i Nahash. Er ei bod yn bosibl bod gwraig Jesse wedi priodi â Nahash gyntaf (a bod Abigail yn hanner chwaer i Dafydd), mae ysgolheigion o'r farn bod Nahash yn wall argraffyddol,Jewish Encyclopedia Abigail 1 adalwyd 31 Gorffennaf 2020 yn seiliedig ar ymddangosiad yr enw dau bennill yn ddiweddarach.

Yn ôl y sylwebydd canoloesol Rashi, mae "Nahash" yn cyfeirio at Jesse. Oherwydd na phechodd Jesse erioed, dim ond oherwydd pechod Adda gyda'r sarff y bu farw, felly fe'i gelwid yn Nahash, sy'n golygu sarff.2 Samuel 17:25 Rashi - Sefaria adalwyd 31 Gorffennaf 2020

Yn Llyfrau Cronicl, tad Amasa yw Jether yr Ismaeliad,1 Cronicl 2:17 Beibl William Morgan adalwyd 31 Gorffennaf 2020 ond yn Llyfrau Samuel, tad Amasa yw Ithra'r Israeliad;2 Samuel 17:25 Beibl William Morgan adalwyd 31 Gorffennaf 2020 mae ysgolheigion o'r farn bod yr achos olaf yn fwy tebygol.Jewish Encyclopedia Amasa adalwyd 31 Gorffennaf 2020

Mae Jon Levenson a Baruch Halpern yn awgrymu y gallai Abigail, mam Amasa, mewn gwirionedd, fod yr un Abigail a ddaeth yn wraig i Dafydd. Mae Richard M. Davidson, fodd bynnag, yn nodi "ar sail ffurf derfynol y canon OT, mae cyfeiriadau at Abigail yn y cyfrifon Beiblaidd yn dynodi dau unigolyn gwahanol".Davidson, Richard M. (2007). Flame of Yahweh: A Theology of Sexuality in the Old Testament. Hendrickson. tud. 444 adalwyd 31 Gorffennaf 2020

Gweler hefyd
 Rhestr o fenywod y Beibl

 Cyfeiriadau 
Lle fo cyfeiriad yn destun Beiblaidd, bydd dilyn y cysylltiad yn mynd at rifyn Beibl William Morgan  Cymdeithas Feiblaidd Prydain a Thramor, 1992 ar wefan Bible Gateway. Am destun mwy cyfoes gellir chwilio am yr un adnodau ar dudalen chwilio Beibl Net

Categori:Merched y Beibl
Categori:Hanes Israel
Categori:Cymeriadau'r Hen Destament